Fédération Cynologique Internationale

De **Fédération Cynologique Internationale**, kört **FCI**, is de gröttste  kynologisch Daakverband. Hör Sitt is in Thuin (Belgien). 

Oorsprünglich wurr de Verband an‘ 22. Mai 1911 in Paris grünnd. Grünnensliddmaaten weer de Verbände ut Belgien, Düütschland, Frankriek, de Nedderlannen un Öösterriek. 1921 nah dat Enn‘ vun den Eersten Weltkrieges wurr der Verband weer wedderbeleevt. Per Juni 2010 hett de Verband nu 84 Liddmaats- un Partnerlänner. 

De FCI deent gemäß hör Statuten den Zweck, de Tucht un Verwennen vun Rassehunnen as ok de Kynologie un dat Goodgahn vun Hunnen weltwiet to fördern. Ser gifft Rassebeschrievem in hör Arbeitsspraken Engelsch, Franzöösch, Düütsch un Spaansch rut. Hör Reglements seecht de gegensietig Anerkennung vun de  Tuchtböker vun hör Liddmaats- un Partnerlänner vör. 

De dree anner groot Daakverbände neben de FCI sünd de britisch Kennel Club (KC), de American Kennel Club (AKC) as ok de Canadian Kennel Club (CKC). Disse Verbände erkennen hör Registrierungen gegensietig an, sowiet de entsprekend  Rassen anerkannt sünd un hebbt Kooperationsafkommen slooten.

## Överdragen vun Upgaven
Up natschoner Ebene delegeert de FCI de Upteken vun de Tuchtböker un de Erstellung vun de Tuchtrichlien an de anslooten Vereens. De Liddmaatslänner vun de FCI führen internatschonale Hunnenutstellungen un Arbeitsprüfungen dör billen Richter ut (Tuchtrichter un Leistungsrichter) un erstellt Ahnentafeln (Pedigrees).
De FCI-Verbände erkennen de Ahnentafel un Richter gegensietig an.

## Aktivitäten der FCI
Upgaav vun de FCI is ünner annern
* dat datenbankmäßige Erfaaten vun de Ergebnisse vun internatschonalen Hunnenutstellungen, an de dat CACIB (*Certificat d'Aptitude au Championnat International de Beauté*) utschreven is
*de Datenbankerfassung vun Ergebnissen vun verscheeden Arbeitsprüfungen
** mit Vergaav vun dat CACIT, *Certificat d'Aptitude au Championnat International de Travail*
** mit Vergaav vun dat CACIL, *Certificat d'Aptitude au Championnat International des Courses de Lévriers*
** mit Vergaav vun dat CACIOB, *Certificat d'Aptitude au Championnat International d'Obéissance*
** mit Vergaav vun dat CACIAG, *Certificat d'Aptitude au Championnat International d'Agility*
*de internatschonale Tuchtnaamenschuul as ok 
*dat Vergeven vun de Titel: 
**Internatschonaler Schönheits-Champion, 
**Internatschonaler Arbeits-Champion, 
**Internatschonaler Renn-Champion, 
**Internatschonaler Obedience-Champion un 
**Internatschonaler Agility-Champion.

De internatschonalen Utstellungen as ok de internatschonal Prüfungen un Wettbewerbe för disse Titel finnen in de jeweiligen Liddmaatslänner deel. Dorbi sünd blots de vun de FCI anerkannt Rassen berechtigt deeltonehmen.

## Rassestandards un Nomenklatur
De FCI betekent de kynologisch Idealbeschrieven vun en Rass as  Rassestandard. 
Se genehmigt internatschonale Rassestandards up de Basis vun den jeweiligen Rassestandard vun dat Oorsprungsland oder dat Patronatsland. In hör Statut hett de FCI fastleggt, dat dem Wohl vun den Hund böverste Priorität intorüümen is. In hör Erklärung to de Werten vun de FCI to dat 100johrig Bestahn vun de FCI 2011 heet dat: „DIE FCI erachtet die Gesundheit, das Wesen und das Verhalten als wichtigste Merkmale für Hunde und für deren Rassestandards.“
De Anerkennung vun Rassestandards passeert in twee Etappen. Eerst nah en vorlööpig Anerkennung erfolgt de endgültige Anerkennung dör de Generalversammlung vun de FCI un de Verapenlichung vun den Standard. In‘ Rahmen vun dat Verfohren gifft dat ok Standards, de up en vörlööpig Anerkennung tööven.
De FCI nummereert de Rassestandards un gleedert de Rassen in Gruppen un Sektionen.

*Hauptartikel:* Hunnenrassen in de Systematik vun de FCI

## Liddmaaten vun de FCI
De FCI nimmt blots en Liddmaatsverband pro Staat up. Disse moot all vun de FCI anerkannt Rassen vertreden. En List vun all Liddmaaten wurr vun de FCI in hör  Rundschrieven 59/2010 verapenlicht. Disse List enthollt sowohl de Vollliddmaaten un  assozieerten Liddmaaten nah Artikel 5 vun de FCI-Statuts as ok de Vertragspartner nah Artikel 6 vun de FCI-Status. Dornah ünnerdeelen sück de 84 FCI-Liddmaaten per 17. Juni 2010 as folgt:

De FCI-Liddmaaten in de düütschsprakig Ruum sünd:
*Düütschland: Verband für das Deutsche Hundewesen (VDH)
*Öösterriek: Österreichischer  Kynologenverband (ÖKV)
*Swiez un Liechtensteen: Schweizerische Kynologische Gesellschaft (SKG)

## Weblenken
*Fédération Cynologique Internationale (mehrsprakig Website) 
*Statut vun de FCI (pdf, 198 kB)

## Enkeld Nahwiesen